Deg yixef-a n teẓri ad naɛreḍ ad d-nemmeslay ɣef tarrayt-a n Ph. HAMON Ad d-nefk d acu-ten yisefranen iɣef tbed tarrayt-is: di tazwara ad d-nefk d acu i d-yenna ɣef yiwudam s tmuɣliis netta, daɣen ad nebder amek i d-yewwi awal ɣef yiman n yiwudam. Syin ad nwali d acu i d tamlilt tasentalant d temlilt tamasgant d wamek i tent-id-yessegzi netta. Rnu ɣer waya d acu n tulmisin i s-yettak i uwadem akken ad yili d netta i d aṣṣad deg taḥkayt. Syin ad d-nessegri s uzenziɣ n tesnazmult n yiwudam i d-yesgezlen akk tarrayt-a n Ph. HAMON maca uqbel aya, ad dnefk qbel tabadut n tesnazmult d umgired yellan gar-as d teẓrizmult, syin ad d-nefk tabadut n yiwudam ilmend n wamek iten-id-sbadun yinagmayen d yimazrayen.